kardosdrur/scandi-wiki huggingface dataset:
Cis-trans-isomeri

Cis-trans-isomerer, E-Z-isomeri eller geometriske isomerer er betegnelser der beskriver den rumlige struktur af visse kemiske forbindelser. Cis-trans-isomerer er en type stereoisomerer. Cis-trans-isomerer indeholder en binding med indskrænket rotation dvs. en dobbeltbinding i en alifatisk kædestruktur eller en alifatisk ringstruktur og der er 2 atomer eller atomgrupper på hver side af bindingen hvor der er minimum 2 ens på hver side af bindingen, men ikke 2 ens på samme side. 

Der er to forskellige slags cis-trans-isomer, de kaldes henholdsvis cis og trans. Disse navne beskriver hvordan to atomer eller atomgrupper, en på hver side af dobbeltbindingen, sidder i forhold til hinanden. Cis beskriver strukturen hvor de to atomer eller atomgrupper sidder på samme side af dobbeltbindingen, mens atomer eller atomgrupper i en transforbindelse sidder på forskellig side. Et eksempel på cis-trans-isomerer er de to isomerer af 2-buten.

I ringstrukturer sidder to substituenter i en cis-isomer på samme side af ringen, i en trans-isomer sidder der en substituent på hver side. Et eksempel på cis-trans-isomeri i ringstrukturer er de to isomerer af 1,2-dimethylcyclopentan:

Sammenligning af de fysiske egenskaber 
Cis- og transisomerer har ofte forskellige fysiske egenskaber. Forskellene mellem isomererne skyldes forskel i molekylernes form eller i deres dipolmoment. Forskellene kan være meget små, som det er tilfældet med ligekædede alkeners kogepunkt. F.eks. er kogepunktet for trans-2-penten 36 °C, mens cisisomerens kogepunkt er 37 °C. Der kan også være meget store forskelle på cis- og transisomerer, som f.eks. i cycloocten, hvor cisisomerens kogepunkt er 145 °C, mens transisomerens er 75 °C.

Nomenklatur (navngivning) 
Ved navngivning sættes cis eller trans foran isomerens systematiske navn samt placering hvis der er flere eller den ikke er ved startbindingen.

E-Z-isomeri 
I de tilfælde, hvor der ikke er 2 ens atomer eller atomgrupper på hver side af en binding med indskrænket rotation, kan man ikke benytte cis-trans-notationen, men kun E-Z-isomeri. De atomer eller atomgrupper der sidder på hver side gives et prioritetsnummer efter CIP-reglerne, hvor E eller Z,  E (fra tysk entgegen) for modsat side og Z (fra tysk zusammen) for samme side, angiver hvordan de to atomer eller atomgrupper med højst prioritet på hver side af bindingen sidder i forhold til hinanden.

Biologisk betydning 
Alle de gode polyumættede fedtsyrer har cisdobbeltbindinger. Når polyumættede fedtsyrer hydrogeneres, som det f.eks. sker ved fremstillingen af margarine fra planteolier, dannes der transfedtsyrer. Disse menes at have ugunstig virkning på helbredet, f.eks. kan de medvirke til at øge kolesterolkoncentrationen i blodet, hvilket kan føre til udvikling af hjerte-kar-sygdomme.

Der findes enzymer der kan omdanne en cisforbindelse til den tilsvarende transforbindelse. Disse enzymer kaldes cis-trans-isomeraser.

Stereokemi
Lionel Richie

Lionel Brockman Richie, Jr. (født 20. juni 1949), professionelt kendt som Lionel Richie, er en amerikansk sanger, sangskriver, komponist, producer og skuespiller. Hans berømmelse startede da han var frontfigur i funk- og soulgruppen Commodores, et band der var meget populært i USA i 1970'erne og 1980'erne. De havde flere hits så som "Easy", "Three Times a Lady", og "Brick House". Richie forlod Commodores i 1981 til fordel for en solokarriere, og blev en af de mest succesfulde kunstnere i firserne med fem nummer et hits på den amerikanske Billboard Hot 100. Han har solgt mere end 100 millioner albummer på verdensplan, og modtaget fem Grammy Awards.

Han har adoptivdatteren Nicole Richie, der er kendt fra reality-tv-programmet The Simple Life (2003–2007).

Diskografi 
 Lionel Richie (1982)
 Can't Slow Down (1983)
 Dancing on the Ceiling (1986)
 Louder Than Words (1996)
 Time (1998)
 Renaissance (2000)
 Just for You (2004)
 Coming Home (2006)
 Just Go (2009)
 Tuskegee (2012)

Eksterne henvisninger 

 
 
 

Musikere fra USA
Hollywood Walk of Fame
Oscar for bedste sang
Sangere fra USA
Sangskrivere fra USA
Musikproducere fra USA

Amerikanere i 1900-tallet
Amerikanere i 2000-tallet
C.M.T. Cold (udenrigsminister)

Christian Magdalus Thestrup Cold (10. juni 1863 på Frederiksberg – 7. december 1934 i København) var en dansk politiker og skibsreder. Han var uddannet søofficer og i en periode guvernør for De Dansk-vestindiske Øer. Han var herefter fra 1908 til 1921 administrerende direktør for DFDS.

I 1921 blev Cold udenrigsminister i Ministeriet Neergaard III. Han blev under sin ministertid udsat for beskyldninger om, at han under 1. verdenskrig uretmæssigt havde udnyttet sin stilling som direktør i DFDS ved for egen vindings skyld at have spekuleret i selskabets aktier. Cold forlod politik i 1924 samtidig med ministeriets afgang.

Formand for Danmarks Dampskibsrederiforening 1910 til 1921, æresmedlem 1921. Fra 1916 til 1921 også formand for Fragtnævnet. Formand for Dansk Røde Kors fra 1921 til 1932.

Han blev Ridder af Dannebrog 1902, Dannebrogsmand 1906, Kommandør af 2. grad 1908, af 1. grad 1916, fik Fortjenstmedaljen i guld 1922 og Storkorset 1926.

Begravet på Gentofte Kirkegård. Maleri af Knud Larsen 1916.

Udenrigsministre fra Danmark
Søofficerer fra Danmark
Skibsredere fra Danmark
Personer fra Frederiksberg
Danskere i 1800-tallet
Danskere i 1900-tallet
Dansk Vestindiens guvernører
Foreningsformænd fra Danmark
Storkors af Dannebrog
Modtagere af Fortjenstmedaljen i guld
Personer i Kraks Blå Bog (afdøde)
Personer i Dansk Biografisk Leksikon
Personer med tilknytning til DFDS
Carlos Prats

General Carlos Prats González (født 24. februar 1915, død 30. september 1974) var general og chef for Chiles hær. Han var desuden minister i en periode og var som indenrigsminister i årene 1972 og 73 medlem af koalitionen Unidad Popular.

På trods sin militære baggrund var han tilhænger af Salvador Allende og blev udnævnt til vicepræsident i 1972. Således var han blandt de ledende kræfter der 29. juni 1973 forhindrede et kup (kaldet Tanquetazo) mod den folkevalgte regering. I august 1973 blev han tvunget til at træde tilbage, som følge af pres fra militæret. Han var den sidste Allende-tro general i militæret og med Prats afgang var vejen for endnu et militærkup således banet.

Efter militærkuppet 11. september 1973 flygtede han til Argentina, hvor han og hans kone dog blev snigmyrdet af Chiles hemmelige politi den 30. september 1974.

Personer fra Chile
Generaler
Indenrigsministre
DINA

DINA (Dirección de Inteligencia Nacional) var Chiles hemmelige politi, det fungerede under Augusto Pinochets 17 år lange diktatur i Chile.
 
DINA blev grundlagt i november 1973 og ledet af general Mauel Contreras. Det var adskilt fra det resterende militær og ledet som en selvstændig organisation.

Dina eksisterede indtil 1977, hvorefter det blev navnændret til Central Nacional Información (CNI). Umiddelbart efter militærkuppet 11. september mod Salvador Allende spionerede DINA mod tidligere Allende-tilhængere, både i Chile og i udlandet. Som led i efterforskningen ansatte Pinochet amerikaneren Michael Townley til at planlægge og udføre mordene på General Carlos Prats og den tidligere minister Orlando Letelier.

I juli 1976 offentliggjorde to argentinske og brasilianske magasiner navnene på 119 venstreorienterede chilenere, som de påstod, var blevet dræbt af DINA.

Chiles historie
Efterretningstjenester
Etableret i 1973
Telt

Et telt er en (midlertidig) bolig bestående af et skelet af en eller flere teltstænger eller grene. Skelettet er overtrukket med klæde eller skind, en såkaldt teltdug, som fæstnes til underlaget med pløkker og eventuelt barduner for stabilitet, eller bindes fast i de nærmeste træer eller andre faste genstande.

Materialer 

De fleste moderne teltduge er lavet af nylon og polyester, mens teltstængerne er lavet af enten glasfiber eller aluminium for fleksibilitet. Pløkker kan være lavet af vidt forskellige materialer (alt efter underlaget; jord, fjeldgrund, sne og så videre) som træ, bambus, plastik, aluminium eller titanium.

Teltbrug 

Telte har været anvendt siden forhistorisk tid af jæger og samlersamfund som midlertidig bolig under jagtrejser og andre midlertidige ophold udenfor den mere permanente boplads.

Nomadiske folkeslag har ofte haft en meget veludviklet tradition for telte udformet til præcist det klima, de har vandret igennem.

Telte benyttes også til friluftsliv, ekspeditioner, militære felttog og forskning i øde egne, under alle vejrforhold og årstider, til forskellige formål såsom:

 boform
 samlingssted
 spisestue
 kontor / mødelokale
 køkken
 kommunikationscenter
 hospital
 laboratorie og/ eller
 kommandocentral

I dagens Danmark anvendes telte mest af campister, som anvender det i ferieøjemed, samt af festivalgæster, som midlertidig bolig under festivalen.

Telttyper 

Der findes mange forskellige telttyper til mange forskellige formål.
Blandt kendte traditionelle telttyper kan nævnes:

 Tunneltelt
 Geodæsisk telt
 Kuppeltelt også kaldet iglotelt
 Tipi
 Lavvu
 Yurth
 Cirkustelt
 Teltvogn bedre kendt som CampLet og CombiCamp
 Fortelt til campingvogne

Eksterne links 

 Telte hos friluft.dk
 Guide: Vælg det rigtige telt hos Det Danske Spejderkorps
 28 tips til overnatning i telt om vinteren hos telttesten.dk
Regeringens handlingsplan for terrorbekæmpelse

Den danske Fogh-regering fremsatte november 2005 Regeringens handlingsplan for terrorbekæmpelse. Handlingsplanen indeholder 49 initiativer. Punkterne 1-14 og 31-49 er strafferetslige, mens punkterne 15-30 er it-relaterede.

Eksterne henvisninger 
 Regeringens handlingsplan for terrorbekæmpelse

Danmarks politik
Poincaréformodningen

I matematik er Poincaréformodningen, som er opkaldt efter Henri Poincaré, en sætning om karakterisationen af den tredimensionale sfære blandt tredimensionale mangfoldigheder. Sætningens påstand vedrører et rum, der lokalt ligner ordinært tre-dimensionalt rum, men som er sammenhængende, endeligt i størrelse og uden rand (en lukket 3-mangfoldighed). Poincaréformodningen siger, at hvis et sådant rum har den yderligere egenskab, at enhver løkke i rummet kontinuert kan trækkes sammen til et punkt (et sådant rum kaldes enkeltsammenhængende), er rummet blot den tredimensionale sfære. Den præcise formulering er den følgende:
Enhver enkeltsammenhængende lukket 3-mangfoldighed er homøomorf med 3-sfæren.
Et analogt resultat har været kendt i højere dimension i længere tid. Se illustrationen til højre for det todimensionale tilfælde.

Efter næsten et århundredes arbejde af matematikere, lavede russeren Grigorij Perelman et udkast til et bevis for formodningen i en række afhandlinger, der blev gjort tilgængelige i 2002 og 2003. Beviset fulgte Richard Hamiltons program og er siden blevet verificeret af en række højtstående matematikerhold.

Formodningen var, før den blev bevist, et af de vigtigste åbne spørgsmål i topologi. Resultatet er et af de syv Millenium Prize Problems for hvilke Clay Mathematics Institute har fremsat præmier på 1 mio. dollar for korrekte beviser. Rigtigheden af Perelmans arbejde blev bekræftet i 2006 og medførte, at han blev tilbudt en Fieldsmedalje, som han imidlertid afslog at modtage. Poincaréformodningen er endnu det eneste løste Milleniumproblem.

Den 22. december 2006 ærede tidsskriftet Science Perelmans bevis for Poincaréformodningen som det videnskabelige "Breakthrough of the Year"; det var første gang, et matematisk resultat opnåede den titel.

Fodnoter

Ekstern henvisning 
 Poincaréformodningen forklaret  af Clay Mathematics Institute.

Topologi
Matematiske sætninger
Metrik (matematik)

En metrik er i matematikken en generaliseret måde at definere afstande på. Metrikken defineres som en funktion der tager to elementer fra en mængde  og giver "afstanden" mellem dem som et reelt tal. Et par  bestående af en mængde  og en metrik  på  kaldes et metrisk rum.

Formel definition 
En metrik er en funktion , der opfylder kravene
 
  (symmetri)
  (trekantsuligheden)

hvor ,  og  er elementer i . Det første krav siger, at afstanden mellem forskellige elementer er positiv, mens afstanden mellem et element og sig selv er nul. Den anden siger, at afstanden mellem to elementer er entydig. Den sidste siger, at hvis man går fra  til  via , så har man ikke gået kortere end hvis man gik direkte fra  til .

Eksempler 
Lad  være mængden af punkter i det reelle plan og lad  være den sædvanlige afstand. Så er afstanden fra punktet  til punktet  givet ved

,

som kaldes den euklidiske metrik (eller den form, den tager i to dimensioner). Dette er imidlertid ikke den eneste mulige metrik. F.eks. er

en metrik, da den opfylder kriterierne ovenfor.

Se også 
 Norm (matematik)

Metrisk geometri
Spawn of Possession

Spawn of Possession er et brutalt, teknisk dødsmetal-band fra Kalmar, Sverige. Stiftet i 1997.

Medlemmer 
 Jonas Renvaktar – Vokal (growl)
 Jonas Bryssling – Guitar
 Jonas Karlsson – Guitar
 Niklas Dewerud – Bas
 Dennis Röndum – Trommer

Diskografi 
 Incurso (Album, 2012)
 Noctambulant (Album, 2006) 
 Cabinet (Album, 2002) 
 Church of Defiance (Demo, 2001) 
 The Forbidden (Demo, 2000)

Ekstern henvisning 
 Officiel Hjemmeside 

Metalgrupper fra Sverige
Teknisk dødsmetal-grupper
Musikgrupper fra 1997
Karlslunde Strandkirke

Karlslunde Strandkirke er en folkekirke på Karlslunde Mosevej i Greve Kommune.

Det er en velbesøgt kirke, hvor deltagergennemsnittet til gudstjenester er omkring 200.

Historie 
Kirken afløste en vandrekirke, som blev sat op i 1971. Den permanente kirke blev indviet i 1980.

Gennem mange år hed sognepræsten Helge Pahus. Han var en indflydelsesrig præst i den kirkelige bevægelse Dansk Oase, og sognekirken er i dag stadig tilknyttet bevægelsen.

Tilknyttet til kirken findes også en forening, Strandkirkefællesskabet, som indsamler penge til kirkelige formål.

Kirkebygningen 
Arkitekter: Ib & Jørgen Rasmussen.

Interiør

Referencer

Eksterne kilder og henvisninger 
 Karlslunde Strandkirke hos KortTilKirken.dk

Kirker i Greve Kommune
Kirker i Roskilde Amt
Kirker i Roskilde Stift
Strandkirke
Janick Gers

Janick Robert Gers (Født d. 27. januar 1957 i Hartlepool, England) er en af de tre guitarister i heavy metal-bandet Iron Maiden. Han tog over efter Adrian Smith i 1990 og debuterede på albummet No Prayer for the Dying, som blev udgivet samme år.

Han har tidligere været førsteguitarist i bandet White Spirit, før han var med i den gamle Deep Purple-vokalisten Ian Gillans band, Gillan. Efter Gillan spillede han for flere forskellige artister, deriblandt Fish og Marillion, før han i 1990 spillede guitar på Iron Maidens vokalist Bruce Dickinsons første soloalbum, Tattooed Millionaire. Det var mens han indspillede dette album, at han blev tilbud jobbet som arvtager efter Adrian Smith.

Eksterne henvisninger 

 
 

Musikere fra England
Iron Maiden
Personer fra Hartlepool
Mosede Kirke

Mosede Kirke ligger på Lilleholm i Greve Kommune

Historie

Kirkebygningen

Interiør

Referencer

Eksterne kilder og henvisninger 
 Mosede Kirke hos KortTilKirken.dk

Kirker i Greve Kommune
Kirker i Roskilde Amt
Kirker i Roskilde Stift
Kirker tegnet af Holger Jensen
BG Bank

BG Bank var indtil lukningen i april 2007 en division af Danske Bank A/S, og var som selvstændig bank vurderet som Danmarks tredjestørste.

Historie 
BG Bank havde rødder i Bikuben og i GiroBank A/S, der fusionerede i 1995 og blev til BG Bank A/S.

BG Bank A/S fusionerede i 1998 med Realkredit Danmark. Der blev etableret et fælles holdingselskab Kapital Holding A/S, som senere blev til RealDanmark A/S.

Den 2. oktober 2000 meddelte Danske Bank og RealDanmark i en fælles fondsbørs- og pressemeddelelse, at bestyrelserne i de to selskaber anbefalede en sammenslutning. Fusionen blev godkendt på Danske Banks og RealDanmarks ordinære generalforsamlinger i slutningen af marts 2001 og havde virkning fra 1. januar samme år. 

I praksis er Realkredit Danmark i dag et selvstændigt aktieselskab, hvorimod BG Bank fungerede som et selvstændigt varemærke ("brand"), men med bagvedliggende organisation og teknik som var identisk med Danske Banks. Rationalet er at et selvstændigt image med egne farver, og brug af "bløde" familienormer i marketing kan tale til et andet segment end det mere business-fokuserede image med de de blå logofarver, der er Danske Banks traditionelle særkende. 

Danske Bank meddelte 31. januar 2007, at BG Bank forsvinder som selvstændig bank med virkning fra 10. april 2007. De fleste af BG Banks filialer blev omdannet til Danske Bank, og resten blev lukket. Dette skete efter at Søren Kaare-Andersen, der hidtil havde været ansvarlig for BG-brandet, flyttede til Roskilde Bank.

Noter 

Tidligere banker i Danmark
Etableret i 1995
Ophørt i 2007
Danske Bank-koncernen
Drangedal

Drangedal er en skovkommune i Vestfold og Telemark i Norge. Kommunen, har et areal på 1.062², og en befolkning på
4.163 indbyggere (2006). Den består af byerne Tørdal og Drangedal, og ligger omkring søen Tokke og dens tiløb. Næringsgrundlaget består mest af jord- og skovbrug, småindustri, turisme og transportselskaber. Kommunens forvaltning  ligger i byen Prestestranda. Drangedals "kommuneblomst" er tyttebærblomsten. 

Kommunens højeste punkt er beliggende 910 moh. på bjerget Fagerliheia.

Drangedal grænser i syd-vest til Gjerstad (i Aust-Agder), i vest til Nissedal, i nord til Kviteseid, i nord-øst til Nome, i øst til Skien og i syd til Bamble og Kragerø. 

Vintersportsstedet Gautefall ligger i den vestlige del af kommunen, og er godt kendt af folk fra Telemarken og Sydlandet. Om sommeren er søen Tokke et eftertragtet rekreationsområde, der den med sine mange øer og afstikkere strækker sig fra Prestestranda og helt ned til Kragerø og Bamble.
På Gautefall er det planlagt at etablere et unikt helårsanlæg for skiskyding – Gautefall Biathlon.

Drangedal kan skilte med at være en af de allerførste kommuner i Norge med fuld bredbåndsdækning. 
Kommunen har gennem elværket Drangedal everks "access nett" (DEAN) har udbygget et eget stamnet for kommunen, og udbygget alle telefoncentraler i kommunen for bredbåndstilbud.

Personer fra Drangedal
 Hallvard Gråtopp (død formodentlig 1438)
 Nicolai Johan Lohmann Krog († 1856), offiser, embetsmann, forsvarsminister, og førstestatsråd.
 Olav Sannes, politiker, forfatter, stortingsrepræsentant, statsstipendiat († 1946)
 Vidar Sundstøl (1963-), forfatter

Eksterne henvisninger 

 Drangedal Kommune 
 Fiskeri i Drangedal 

Kommuner i Vestfold og Telemark
Kommuner i Telemark
Byer i Norge
Bryndum Kirke

Bryndum Kirke (i Bryndum) er fra ca. 1250. Dendrokronologiske undersøgelser peger på, at byggeriet påbegyndtes i 1240'erne. Oprindelig er kirken rejst mellem to gravhøje, men den ene blev fjernet omkring 1870, så kun bronzealderhøjen få meter sydøst for koret er tilbage.

Kirken omtales som en af Jyllands fornemste kvaderstensbygninger, bestående af apsis, kor samt skib. I senmiddelalderen er der tilføjet tre tilbygninger; et sakristi ved korets nordside, et våbenhus ved skibets nordside og et tårn ved skibets vestgavl.

Bryndum Kirke har en særlig arkitekturhistorisk interesse, da den viser overgangen fra romansk til gotisk byggestil. I koret findes kalkmalerier fra omkring 1275-1300 af bl.a. kirkens skytshelgen Skt. Laurentius.

I kirken findes et Frobenius-orgel med 14 stemmer. Det blev bygget af Th. Frobenius & Sønner i Kgs. Lyngby i 1969. Oprindelig havde orglet 10 stemmer, to manualer og pedal. I 1990 blev det udvidet med fire stemmer af Frobenius & Sønner. Det blev tegnet af Rolf Graae og Richard Aas.

Kirkens kirkeskib er et orlogsskib, der blev givet af Ditlev Møller til minde om pastor C. C. Møller, der var præst i kirken fra 1854-1874.

Henvisninger 
 Henningsen, Henning 1958: Kirkeskibe i Ribe Amt. Fra Ribe Amt 1958 s. 353-369.

Eksterne kilder og henvisninger 

 Bryndum Kirke hos KortTilKirken.dk
 Bryndum Kirke i bogværket Danmarks Kirker (udg. af Nationalmuseet)

Kirker i Esbjerg Kommune
Kirker i Ribe Stift
Kirker i Ribe Amt
Sugo

Sugo er et italiensk ord for en homogen sauce, svarende til det franske jus. Sugo kan baseres på forskellige ingredienser, eksempelvis tomat, kødsuppe og suppeurter. Sugo med kød kaldes ragu eller ragout.

Se også 
 Italienske ord og vendinger

Italienske ord og vendinger
Mad fra Italien
Udvidelsessokkel

En udvidelsessokkel bruges normalt til at sætte kort i, der forøger en computers funktionalitet.

Bl.a. Kaldet PCI, AGP, PCI-Express, PCI-X og ISA. Dertil kommer der de mindre brugte såsom AMR-soklen der bliver brugt til nogle interne Modem

Computerstik
Statens Bilinspektion

Statens Bilinspektion eller Statens Biltilsyn var en statslig organisering af bilsyn. Statens Bilinspektion blev oprettet i 1960 under Justitsministeriet og hed 1974-1994 Statens Biltilsyn. I 1993 overførtes Statens Biltilsyn til Trafikministeriet og blev organiseret som en selvstændig styrelse.
I foråret 2005 blev Statens Bilinspektion privatiseret og solgt til spanske Applus+.

Kilder 

Trafikmyndigheder og -organisationer
Bilsynsvirksomheder i Danmark
Etableret i 1960
Ophørt i 2005
Lakrids-slægten

Lakrids-slægten (Glycyrrhiza, græsk sød-rod)) er en lille slægt, som er udbredt i Europa, Nordafrika, Mellemøsten og Østasien. Det er buskagtige stauder med oprette stængler. Bladene er spredte, uligefinnede med helrandede småblade. Blomsterne er samlet i aks fra bladhjørnerne. Udtræk fra rødderne af nogle af arterne bruges medicinsk og som smagsgiver i slik.

 Glat Lakrids (Glycyrrhiza glabra)

 Glycyrrhiza acanthocarpa
 Glycyrrhiza aspera
 Glycyrrhiza echinata
 Glycyrrhiza inflata
 Glycyrrhiza lepidota
 Glycyrrhiza pallidiflora
 Glycyrrhiza triphylla
 Glycyrrhiza uralensis
Glat lakrids

Glat lakrids (Glycyrrhiza glabra) er en buskagtig staude med opret, stiv vækst. Planten bruges – i form af de tørrede rødder – som smagsgiver og ingrediens i slimløsende medicintyper og i slik.

Beskrivelse 
Glat lakrids er en flerårig, urteagtig plante med en forgrenet, buskagtig vækst. Stænglerne er glatte og runde i tværsnit. Bladene er spredtstillede og uligefinnede med helrandede småblade. Begge bladsider er glatte, og mens oversiden er lysegrøn, er undersiden mere blågrøn. Blomstringen sker i juni-september, hvor man kan se de lyslilla ærteblomster sidde i korte, slanke aks fra bladhjørnerne. Frugterne er bælge med nogle få frø.

Rodsystemet består af en kraftig, dybtgående pælerod med grove, forveddede siderødder. 

Højde x bredde og årlig tilvækst: 1 x 1 m (100 x 100 cm/år).

Hjemsted 
Glat lakrids er naturligt udbredt i Nordafrika, Mellemøsten, Kaukasus, Centralasien, Sibirien, Østasien, på det indiske subkontinent og i Øst- og Sydeuropa. Den er knyttet til lysåbne, varme voksesteder med en humusrig, fugtig jordbund. Den findes således i engsamfund langs floderne i Spanien og Portugal. 

Spanske skove, der er domineret af purpurpil og sortpoppel, vokser på næringsrig jord langs vandløbene, og her findes glat lakrids sammen med bl.a. abild, aftenstjerne, kongebregne, nældetræ, blå skælrod, dunet steffensurt, Epipactis hispanica (en art af Hullæbe), hjertebladet fliglæbe, kirkegårdsbregne, knoldet kulsukker, kæmpestar, plettet arum, rundbladet slangerod, smalbladet ask, småbladet elm, stinkiris, sølvpoppel, vild pære, Vinca difformis (en art af singrøn) og vorterod.

Anvendelse 
De tørrede rødder bruges enten direkte eller via en udvindingsproces til medicinske formål eller som smagsgiver i slik, kager og madvarer (se Lakridsrod).

Indholdsstoffer 
Hele planten dufter og smager af lakrids, og det skyldes et indhold af kalium- og calciumsalte af glycyrrhicinsyre. Disse glykosider har en sødekraft, der er 50 gange så kraftig som rørsukker. Desuden indeholder planten en lang række andre stoffer, herunder mere flygtige aromastoffer som anethol og geraniol.

Se også 
 Lakrids
 Lakridsrod

Note 

Nytteplanter fra Europa
Nytteplanter fra Asien